હવે બોલ નરેન્દ્ર મોદીની કોર્ટમાં છે. ઓછામાં ઓછા છ મહિના તેઓ જમ્મુ અને કાશ્મીરમાં રાષ્ટ્રપતિ શાસન રાખી શકે છે અને જો ઈચ્છે તો લોકસભામાં સાદી બહુમતીએ બીજા છ મહિના વધારી પણ શકે છે. વધુ લાંબુ ન વિચારતા હવેના છ મહિના તેઓ આર્મીને તોફાનીઓ અને આતંકવાદીઓ વિરુદ્ધ કેટલો છુટ્ટો દોર આપી શકે છે તેના પર લોકોની નજર છે. જમ્મુ અને કાશ્મીરમાં આતંકવાદીઓનો સંપૂર્ણ સફાયો થાય તે માટે મોદી સરકાર કઠીનતમ પગલા લે છે કે કેમ એ જાણવા ગઈકાલની ઘટના બાદ સમગ્ર દેશ અદ્ધર શ્વાસે રાહ જોઈ રહ્યો છે એમ કહીએ તો જરાય ખોટું નથી.